Hocu.ba Prijavite se za Svjetski forum za demokratiju – Hocu.ba\nPrijavite se za Svjetski forum za demokratiju\nRaspisan je konkurs za Svjetski forum za demokratiju. Mogu se prijaviti bilo koje privatne ili javne organizacije.\nSvjetski forum za demokratiju je jedinstvena platforma za donosioce odluka i aktiviste da bi diskutovali o rješenjima za ključne izazove demokratije širom svijeta. Identifikujući i analizirajući eksperimentalne inicijative i prakse, forum ističe i podstiče demokratske inovacije na sistemskom nivou da bi se ojačali temelji demokratskih društava. Forum doprinosi evoluciji demokratije prema inkluzivnijim strukturama i institucijama. Svjetski forum za demokratiju 2020. raspravljaće o problemima i generisati nove ideje za rješavanje ekološke krize sa kojom smo danas suočeni. Plenarna sjednica biće prilika za diskusiju sa govornicima sa svih kontinenata, uključujući političare, javne i privatne zvaničnike, međunarodne organizacije i civilno društvo. Forum razgovori će okupiti relevantne stručnjake i nastavnike koji će dijeliti svoje iskustvo i razgovarati o tome kako poboljšati trenutnu situaciju. Forum laboratorije će omogućiti učesnicima da nauče o revolucionarnim inicijativama koje nude odgovore na ključna pitanja na osnovu analize njihovog stvarnog uticaja i ponovljivosti.\nBilo koja privatna ili javna organizacija ispunjava uslove za prijavu.\nKako biste se prijavili ispunite onlajn aplikacionu formu na: https://www.coe.int/…/world-forum…/about-the-forum-2020\nDetaljnije na: https://www.coe.int/…/world-forum-for-democracy-2020…\nAutor Hocu.ba praksa demokratija obuka prilika\n« Program stipendiranja Bosana Fondacije: Informiši se i pripremi za aplikaciju\nPanel diskusija – “Uloga medija tokom pandemije” »


Kamatica: Kvalitet grejanja zavisi od energetske efikasnosti zgrada – Balkanekspresrb.rs\nKamatica: Kvalitet grejanja zavisi od energetske efikasnosti zgrada\n08/12/2018 Off By BERB\nPočetak svake grejne sezone donosi i žalbe građana na kvalitet grejanja, mlake radijatore, temperaturu u stanovima ispod minimalno propisane.\nKamatica je istraživala kako je moguće da se kvalitet grejanja razlikuje čak i u stanovima u istoj zgradi, koliko zgrade dobijaju toplotne energije od toplana i da li je moguće tražiti od toplane da grejanje „pojača“.\n„Beogradske elektrane“ isporučuju toplotnu energiju svakoj zgradi shodno projektovanoj količini toplote potrebne za zagrevanje svakog objekta, pojedinačno. To znači da svaka zgrada dobija onoliko toplotne energije koliko je potrebno da u svakom stanu, pri svim vremenskim uslovima, a do minus 12,1 stepen celzijusa spoljašnje temperature, bude propisana temperatura vazduha u zagrevanim prostorijama od 20 stepeni, sa maksimalnim odstupanjem od jednog stepena. To znači da zgrade dobijaju različitu količinu toplotne energije, a istovremeno je ista temperatura u zagrevanim prostorijama“, objašnjavaju u Beogradskim elektranama.\nU praksi to izgleda ovako: u novim zgradama investitor podnosi zahtev za priključenje na daljinsko grejanje. Elektrane zatim izdaju tehničke uslove za projektovanje i izvođenje instalacija, a nakon toga investitor zgrade angažuje projektanta koji na osnovu tog dokumenta samostalno projektuje koliko jednoj zgradi treba toplotne energije.\nPitanje koje se ovde nameće je da li svaki projektant uradi baš onako kako i dokumenta toplana to propisuju, ko to kontroliše i da li je moguće da kupac stana u novoj zgradi to sve proveri.\nU starim zgradama, kako kažu u Beogradskim elektranama, uglavnom se nalaze modernizovane stanice. Novac za domernizaciju postrojenja obezbedio je grad Beograd i „Beogradske elektrane“.\nToplane su dužne da u dnevnim boravcima, spavaćim sobama, predsobljima, degažmanima i kuhinjama greju tako da u ovim prostorijama bude 20 stepeni Celzijusa. Za posebne toalete propisano je grejanje od 15 stepeni, dok bi u kupatilima trebalo da bude 22 stepena. Grejanje propisano za garaže je pet stepeni. Dozvoljeno odstupanje temperature u odnosu na navedenu je jedan stepen. Međutim, ovi uslovi važe samo ukoliko spoljna temperatura nije niža od 12,1 stepen celzijusa. Ukoliko je napolju hladnije toplanu više ne garantuju propisane temperature u stanovima.\n„Svaki objekat u kome se nalazi modernizovana podstanica, na svojoj spoljašnjoj strani ima postavljen senzor koji registruje spoljnu temperaturu vazduha. Na osnovu tako izmerene temperature on signalizira automatizovanoj podstanici da preuzme onu količinu toplotne energije da bi se u zagrevanom prostoru postigla temperatura od 20 stepeni, koliko je i propisano“, kažu u Beogradskim elektranama. Oni još i dodaju da svaki objekat ima sopstvenu, specifičnu potrošnju toplotne energije, i na nju u najvećoj meri utiče energetska efikasnost objekta. Takođe, ako se u nju ne ulaže, kvalitet grejanje će slabiti iz godine u godinu, jer će se isporučivati ista količina toplotne energije kao i kada je zgrada bila nova, sa novom fasadom i stolarijom.\nUkoliko se skupština stanara složi da je u stanovima u grejnjoj sezoni hladno postoji mogućnost da se toplani podnese molba za veću isporuku toplotne energije u podstanicu. Ali, to mogu da traže samo one zgrade u kojima stanari imaju kalorimetre i grejanje plaćaju po utrošku. Za zgrade u kojima se grejanje plaća po kvadratu stambenog prostora ta opcija ne postoji. Za veću temperaturu u stanovima samo za jedan stepen, računi bi bili veći u proseku za pet do sedam procenata.♦\nKlub Garža: 15. decembra – BAM – Belgrade Actors’ Music Festival\nRecept: Štrudla sa orasima


Učestovanje na brojnim takmičenjima i osvajanje bitnih nagrada važno je za budućnost srpske robotike, a sa učenicima su\nrazgovarali član Gradskog veća Dragomir Petronijević i direktor kompanije "Festo Srbija" Ivan Zekavica.\n- Želimo da u narednom periodu razgovaramo sa stručnim školama i razmotrimo šta im je od alata i instrumenata potrebno i na koji način Grad Beograd može da pomogne i unapredi radionice i opremi centar za obuku – rekao je Petronijević i dodao da bi centar mogle da koriste sve tehničke i mašinske srednje škole u Beogradu.\nOn je najavio izgradnju centra za obuku koji bi, pre svega, koristio učenicima tehničkih škola, a za njegovo postojanje je potreban dogovor sa školama da bi se na jednom mestu obučavao veći broj profila za industriju 4.0.\n- Relanost je da industrija 4.0 iz godine u godinu preuzima primat u proizvodnji, a da bismo nastavili da se razvijamo u četvrtoj industrijskoj revoluciji, moramo da zadržimo mlade koji osvajaju svetska takmičenja i koji imaju ideje i znanja – naglasio je Petronijević.\nIvan Zekavica čestitao je na pobedi učenicima i njihovim mentorima i rekao da je uspeh došao onog trenutka kada su učenici uspeli da odu i učestvuju na jednom takvom takmičenju.\n– Obučeni i školovani ljudi su ti koji obezbeđuju napredak i investicije u Srbiju. Fokus nam je da prenesemo iskustva i da raznim idejama i programima unapredimo industriju – rekao je Zekavica i podelio učenicima edukativni set "Bajoniks for edukejšn".\nDirektor Politehničke škole za nove tehnologije Dušan Milovanović pohvalio je učenike rečima da su veoma vešti i vredni, a poseban akcenat stavio je na izgradnju centra za obuku.\n– Dobri smo u mnogim granama tehonologija i imamo radionicu koja bi mogla da se pretvori u jedan beogradski centar, o čemu ćemo još razgovarati. Taj prostor od 2.000 kvadrata smo očistili i preuredili manji deo koji koristimo za učionice – istakao je Milovanović i dodao da u njima svakodnevno vredno rade i trojica učenika koji imaju svetlu budućnost u nauci.\nŠkola za nove tehnologije - Politehnika


Roditelji male dece – Srpski za dijasporu\nU poslednje vreme dosta sarađujem s roditeljima male, tj. predškolske dece (od tri do sedam godina) koji bi voleli da njihovi mališani progovore srpski, iako kao porodica žive u drugim jezičkim sredinama. Za njih sam osmislila poseban način rada, a nastavu prilagođavam svakom detetu posebno.\nMoja preporuka za najmlađe su kraći časovi, najčešće 30 ili 45 minuta, pri čemu je ideja da i roditelji, između časova rade s decom, prateći materijale i uputstva koja šaljem pre časa. U metodici nastave se za takav pristup najčešće koristi termin “izvrnuta učionica” (engl. flipped classroom), a taj metod mi se pokazao kao naročito dobar za predškolsku decu koja na neki način dolaze spremna na čas, gde mi i dalje učimo nove stvari, ali na bazi koju su stvorili s mamom ili tatom, što smanjuje stres, olakšava i ubrzava učenje.\nImajući to u vidu, moj savet je da između naših časova imate dan ili dva vremena za samostalan rad. Na časovima se često smejemo, deci je dozvoljeno da odu po igračku, slikovnicu ili knjigu o kojoj žele da pričaju, sednu gde i kako žele ili se maskiraju, gledamo isečke iz crtanih i pričamo o likovima, pevamo i plešemo, ali se, bez obzira na opuštenost veoma ozbiljno radi.\nIlustracija preuzeta iz intervjua s Dobrosavom Bobom Živkovićem (časopis Vreme, br. 1501)\nOzbiljnosti doprinose konsultacije s roditeljima tokom koijh redovno analiziramo tempo napretka. Ako ste Vi mama ili tata koji veruju u profesionalan i posvećen, ali za decu radostan i opuštajući način rada, javite mi se.\nKako biste stekli što bolji utisak o mom načinu rada, preporučujem da pogledate stranicu s opisom časova. Tamo najčešće pišem o načinu rada koji primenjujem sa đacima svih uzrasta, pa ćete moći da zaključite o mojoj pedagoškoj perspektivi.


Prosto stoni USB mini ventilator beli | ePonuda.com\nProsto stoni USB mini ventilator beli cene\ncena 1.201,00 din\nEPonuda nije internet prodavnica već Vam omogućava da brzo i lako nađete Prosto stoni USB mini ventilator beli po najjeftinijoj ceni. Naš cilj je da kupci budu što bolje informisani o ponudi Prosto stoni USB mini ventilator beli na tržištu Srbije. Vrlo lako nalazite željeni proizvod za kategoriju Ventilatori cene, ne morate da lutate od sajta do sajta za Prosto Ventilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Prosto stoni USB mini ventilator beli sa PRODAVCEM. EPonuda ne može da garantuje potpunu tačnost specifikacije i slika za Prosto stoni USB mini ventilator beli. Pre kupovine, podatke za Prosto stoni USB mini ventilator beli proverite na sajtu PROIZVOĐAČA.


M. D. 22. oktobra 2016. 10:08\nRepublikanski kandidat za predsednika SAD Donald Tramp napao je prvu damu Mišel Obamu rečima da je „zalaganje za njegovu rivalku jedino što ona radi“, a ujedno ju je optužio da je 2007. godine dovela u pitanje podobnost Hilari Klinton za trku za Belu kuću, javlja danas Bi-Bi-Si.\n„Vidim koliko Mišel Obama voli Hilari. Ali, zar nije ona ta koja je prvobitno za nju rekla da, ako ne može da se brine ni o svojoj kući, onda ne može ni o Beloj kući, niti o zemlji“, rekao je Tramp na skupu u Severnoj Karolini.\nNjujorški biznismen je time komentarisao opasku koju je Mišel Obama iznela 2007, tokom predizborne kampanje svog supruga, čija je Hilari Klinton u tom trenutku bila protivkandidtinja.\nMišel Obama je 2007. godine izjavila da „ako ne možete da vodite sopstvenu kuću, onda sigurno ne možete da vodite ni Belu kuću“, navodi Bi-Bi-Si.\nDonald TrampMišel Obama


Volvo Cars, lider u bezbednosti u automobilizmu, udružuje se sa vodećim švedskim sportskim i bezbednosnim brendom POC u seriji testova sudara biciklističkih kaciga i automobila, po prvi put u svetu, u sklopu revolucionarnog novog istraživačkog projekta koji ima za cilj dodatnu zaštitu biciklista.\nPartnerstvo je poslednji primer vodeće pozicije kompanije Volvo Cars u razvoju bezbednosti i njihove ambicije da se bezbednost na putu unapredi za sve kroz saradnju i pristup zasnovan na razmeni znanja.\nNezgode između bicikala i automobila često dovode do ozbiljnih povreda ili smrtnih slučajeva, zbog čega Volvo Cars ima jasnu strategiju da u potpunosti izbegne ovaj tip nezgoda uz pomoć aktivne bezbednosne tehnologije.\nDetekcija biciklista uz potpuno zaustavljanje vozila koristi radare i kamere vozila da bicikliste otkrije, upozori vozača na neizbežni sudar i aktivira kočnice ukoliko je potrebno dodatno delovanje. U pitanju je razvoj zasnovan na automatskom kočenju u hitnim slučajevima i sistemu detekcije pešaka Volvo Cars, u skladu sa njihovom vizijom bezbednosti.\nVolvo-POC istraživački projekat se sastoji od niza posebno projektovanih testova sudara u poznatom istraživačkom centru za bezbednost Volvo Cars u Geteborgu u Švedskoj, i predstavlja deo šireg istraživačkog projekta sa ciljem razumevanja tipova dugoročnih povreda koje zadobijaju biciklisti.\nTokom ovih testiranja, POC biciklističke kacige nose lutke za testiranje sudara koje se nalaze na test platformi, odakle se lansiraju na različite delove haube statičnog Volvo automobila, pod različitim uglovima i brzinama, radi različitih merenja.\nTestovi su zasnovani na postojećim regulatornim procedurama za testiranje za zaštitu glava pešaka. Na taj način Volvo Cars i POC mogu vršiti direktno poređenje između korišćenja kacige i izostanka kacige u ovim slučajevima.\nTrenutne procedure za testiranje biciklističkih kaciga su najosnovnije, podrazumevaju ispuštanje kaciga sa različitih visina ili na ravnu ili kosu površinu, ne uzimajući u obzir nezgode između bicikala i automobila. Volvo-POC projekat ima za cilj da nadalje rafinira i unapredi takvo testiranje.\nSaznanja iz istraživačkog projekta će pomoći POC da pravi bezbednije kacige koje će pružati više sigurnosti u slučaju nezgoda između automobila i bicikala, dok sa druge strane testovi daju vredan uvid i saznanja za Volvo Cars u vezi sa tipovima ovih nezgoda radi budućeg razvoja.\nSa preko 60 međunarodnih nagrada za bezbednost, inovacije i dizajn, POC je stekao reputaciju kompanije koja dovodi u pitanje ustaljena znanja i traži nova istraživanja, naučna dostignuća i inovacije radi primene novog načina razmišljanja kako bi se smanjio broj nezgoda.\n„Slično kao i Volvo Cars, bezbednost je u srcu naše misije i pokreće sve naše ideje i inovacije,“ kaže Oskar Hus, rukovodilac razvoja proizvoda u POC. „Uz blisku saradnju sa naučnicima iz POC laboratorije imamo za cilj da budemo lideri u uvođenju novih ideja u bezbednosti. Standardi sertifikacije su osnova, ali oni ni u kom slučaju ne bi trebalo da ograničavaju našu spremnost da gledamo preko tih parametara i da pronađemo bolje i inovativnije načine da ublažimo posledice nezgoda.“\nPoslednjih godina, kompanija Volvo Cars je fokusirana na zaštitu ljudi van vozila. Na primer, Volvo Cars je lansirala detekciju pešaka uz potpuno automatsko zaustavljanje 2010. godine i detekciju biciklista sa potpunim automatskim zaustavljanjem 2013. godine. Obe tehnologije su standard u Volvo automobilima kao deo City Safety paketa i pomogle su unapređenju opšte bezbednosti u saobraćaju.\nU toku prethodne saradnje, Volvo Cars i POC radili su na pilot projektu povezivanja biciklističkih kaciga i automobila u cilju izbegavanja nezgoda.\n• Ovaj istraživački projekat je deo šireg projekta sa ciljem razumevanja tipova dugoročnih povreda koje zadobijaju biciklisti i razvoja principa zaštite radi unapređenja bezbednosti na putu. Strane koje su uključene u veći projekat su Volvo Cars, POC, KTH Royal Institute of Technology, MIPS i Autoliv. Projekat delimično finansira Vinnova. Saznanja iz istraživačkog projekta će biti dostupna javnosti.\n• POC laboratorija je naučni forum kompanije POC koji okuplja stručnjake iz različitih disciplina i medicine sa zadatkom pružanja podrške i saveta POC, obezbeđujući da je ono što POC razvije najpouzdanija i najnaprednija zaštita na tržištu.


Izetbegović, Radončić i Komšić iz Sarajeva poručili Dodiku da ne prelazi crvenu liniju - Klix.ba\nSastanak lidera Izetbegović, Radončić i Komšić iz Sarajeva poručili Dodiku da ne prelazi crvenu liniju\n26.2.2020. u 16:22\nŽeljko Komšić Fahrudin Radončić Bakir Izetbegović\n"Nijedan pedalj ove države se ne može otcijepiti. Takvo nešto dovodi do narušavanja mira. Upozoravamo predstavnike međunarodne zajednice, a posebno OHR, da je krajnje vrijeme da se poduzmu koraci za krizu koju je prouzrokovao Dodik. Dosadašnje djelovanje međunarodne zajednice ih je samo ohrabrilo", kazao je on.\n"Blage i neuvjerljive reakcije Vučića kada u njegovom prisutvu i pred patrijarhom SPC-a Dodik prijeti secesijom i narušavanjem teritorijalnog integriteta BiH. Ovo nije prijetnja samo BiH nego cijeloj regiji. Nećemo pristajati ni na kakve ucjene. Nećemo podržati izbacivanje stranih sudija iz Ustavnog suda, o tome se može razgovarati tek kada BiH snažno napreduje na putu ka članstvu u EU i NATO", rekao je lider SDA.\nPozvao je HDZ da pokrene proces uspostave vlasti u FBiH imenovanjem predsjednika FBiH. Također, rekao je da je BiH u prilici da preuzme 140 miliona eura grantova i da je to sada u opasnosti. Naglasio je da su pojedini investitori najavili povlačenje investicija iz BiH.\n"Nismo to uradili da bismo uplašili građane, nego da bismo rekli Dodiku i politici separatizma da postoji crvena linija preko koje se ne smije preći. Nakon ovih reakcija očekujemo da se izvrši korekcija zahtjeva koje niko ne može prihvatiti", rekao je on.\n"Štetu od njegovih postupaka u najvećoj mjeri snosit će građani RS-a zbog povlačenja potencijalnih investitora koje će otjerati atmosfera nesigurnosti. Druga stvar, ovdje u Predsjedništvu imate mnogo sporazuma i ugovora finansijske naravi. Veliki dio tog novca treba da ide u RS. Zato je takva vrsta političkog djelovanja nepotrebna i nanosi štetu onim ljudima za koje kaže da se zalaže", kazao je Komšić.\n"Država BiH i njen suverenitet i integritet nisu nešto o čemu se pregovara, institucije BiH, uključujući Ustavni sud i strane sudije, također nisu nešto o čemu se pregovara. Da bi se o tome pregovaralo, mora se ući u sveobuhvatnu reformu sistema. To što nam se odluke sudova ne sviđaju, ne znači da se one ne moraju provoditi, ali ne možete ih direktno rušiti i opstruirati i to svoditi na izraz volje entiteta", jasan je bio Komšić.\n"BiH se sigurno neće raspasti ni doći u priliku u kojoj je bila kad je velika sila udarila na nju i pokušala da je rasturi. Nije uspjelo tada i neće nikad, jer je to volja većine građana BiH", poručio je Komšić.\nSistematsko čišćenje 20\n32 učenika 18\nObojica kažnjeni 11\nJasna poruka premijera 20\nNovi slučajevi 167


Informacije od javnog značaja - RSJP : RSJP\nPostupak za pristup informacijama od javnog značaja se vodi u skladu sa Zakonom o slobodnom pristupu informacijama od javnog značaja („Službeni glasnik RS“ br. 120/04, 54/07, 104/09, 36/10 i 105/21), na osnovu usmenog ili pismenog zahteva za ostvarivanje prava na pristup informacijama od javnog značaja. Zahtev obavezno sadrži naziv organa kome se upućuje, ime, prezime i adresu tražioca, što precizniji opis tražene informacije , kao i druge podatke koji olakšavaju pronalaženje tražene informacije. Svako može podneti zahtev za pristup informacijama, a u zahtevu ne mora navesti razlog traženja informacija.\nUvid u dokument koji sadrži traženu informaciju je besplatan i obavlja se u prostorijama Sekretarijata u radno vreme. Kopija dokumenta koji sadrži traženu informaciju izdaje se uz obavezu tražioca da plati izradu nužnih troškova kopije. U nastavku informatora je priložen šematski prikaz postupka za pristup informacijama od javnog značaja i obrasci zahteva za pristup informacijama od javnog značaja, obaveštenja o stavljanju na uvid dokumenta koji sadrži traženu informaciju i o izradi kopije i žalbi.


Nagrada grada Beograda 2010 | Medija centar Beograd\nPočetna > MC za medije > Konkursi arhiva > 2010 > Nagrada grada Beograda 2010\nU jednoj godini dodeljuje se najviše 18 nagrada, pojedincu ili grupi za zajedničko delo. Nagradu može dobiti autor koji ima prebivalište na teritoriji grada Beograda najmanje godinu dana. Pravo predlaganja kandidata za nagradu imaju pravna i fizička lica.\nNagrada se dodeljuje za delo koje je postalo dostupno javnosti prvi put na teritoriji grada Beograda u periodu od 1. januara do 31. decembra 2010. godine. Pod delom (iz oblasti novinarstva) koje je postalo dostupno javnosti podrazumeva se:\nvrhunsko ostvarenje pojedinca u novinarstvu ili publicistici, za seriju ili više napisa, televizijskih ili radijskih priloga ili emisija i publicističkih radova o temama od značaja za politički, kulturni, privredni i ukupni društveni život u Beogradu,\nkreativni doprinos uređivanju rubrike, emisije i programa kojima se doprinosi informisanju građana Beograda;\nPredlozi za dodelu Nagrade grada Beograda iz oblasti novinarstva dostavljaju se Pisarnici Gradske uprave grada Beograda, Trg Nikole Pašića broj 6, sa naznakom Služba za informisanje.\nDetaljne informacije o Nagradi grada Beograda i uslovima za dodeljivanje ove nagrade po oblastima\n715-7438 (Služba za informisanje Grada Beograda)


Prvi SKOPSKI PESNIČKI FESTIVAL 2021. » Sinhro.rs\nSkopski pesnički festival (SPF) je internacionalni festival koji povezuje pesnike, muzičare, likovne umetnike, fotografe, glumce, dizajnere, filmadžije, književne kritičare, profesore, srudente, učenike, izdavače itd.\nSkopski pesnički festival predstavlja sinergiju umetnosti, povezanih na inovativan i pre svega zabavan način. Poezija, muzika i vizuelne umetnosti ne samo da se inspirišu međusobno, nego se i direktno povezuju na samoj sceni, oblikujući novi fluid u gradu i podržavajući kreativce.\nPrvo izdanje Festivala će trajati tri dana i održaće se od 1. do 3. septembra 2021. godine u Omladinskom kulturnom centru – Skoplje.\nNa festivalu je planirano da nastupi 11 domaćih i 5 pesnika iz inostranstva među kojima su Sergej Timofejev iz Letonije, Marija Dejanović iz Hrvatske, Tanos Gogos iz Grčke, Kim Simonsen i Vombjošt Vang sa Farskih ostrva. U zavisnosti od epidemiološke situacije, moguća su alternativna predstavljanja autroa i izmene programa.\nPlanirani program sadrži tematsko čitanje posvećeno narodnoj poeziji i folkloru, koje će biti muzički podržano nastupom VIS „Okrugli sto“.\nBiće emitovano nekoliko kratkih pesničkih filmova: jedan broj filmova je nastao namenski, inspirisan pesmama autora koji će nastupiti na internacionalnoj večeri, a snimila ih je Valentina Baktijarević iz Srbije. Ostvarena je i saradnja sa Kinoskopom, festivalom analognog i eksperimentalnog filma iz Beograda, Srbija, čiji su organizatori za Skopski pesnički festival napravili izbor od šest kratkih pesničkih filmova autora iz SAD, Japana, Nemačke i Kanade.\nU toku Festivala biće organizovan i prvi pesnički sajam knjige na kome će učestvovati više izdavača sa svojim pesničkim izdanjima, a biće otvorena i likovna izložba na kojoj će se predstaviti 16 likovnih umetnika i grafičkih dizajnera sa svojim delima koja su direktno inspirisana poezijom ili komuniciraju sa konkretnom pesmom nekog od pesnika koji nastupaju na festivalu.\nRadionicu kreativnog pisanja poezije (master klasa) će voditi Kim Simonsen, pesnik i redovni profesor na Univerzitetu u Amsterdamu koji je ovakve radionice održao na Stenfordu, Oksfordu i mnogim drugim poznatim univerzitetima. Radionica će se održati u saradnju sa Filološkim fakultetom „Blaže Koneski“ – Skoplje i sa Institutom za makedonsku literaturu.\nTokom festivala biće organizovan i razgovor Sonje Stojmenske – Elzeser, predsednice Društva pisaca Makedinije sa Vojbkoštom Vangom, predsednikom Društva pisaca Farskih ostrva. Planirane su dve književne promocije, a za kraj festivala, gost iz Litvanije, Sergej Timofejev spremio je specijalni pidžej set kombinirajući pesnička čitanja sa ritmom i muzikom.\nJedan od ciljeva Skopskog pesničkog festivala je su tokom vremena preraste u značajni pesnički festival u regionu i šire. Sa pažljivim izborom učesnika i kvalitetnim sadržajem organizatori očekuju da festival doprinese bogatoj kulturnoj razmeni i razvoju domaće književne scene, pokrećući debate u kulturnim krugovima i motivišući mlade da se zainteresuju za umetnost.\nSkopski pesnički festival osnovala je Izdavačka kuća PNV Publikacije, a organizuje ga grupa entuzijasta, potvrđenih pesničkih imena u zemlji i u inistranstvu, a deo njih i sa velikim iskustvom u organizovanju kulturnih događaja u Skoplju i u unutrašnjosti: Julijana Veličkovska, Ana Golejška – Džikova, Jovančo Dimoski, Đoko Zdraveski, Biljana Stojanovska i Snežana Stojčevska.\nFestival je podržao Omladinski kulturni centar – Skoplje i Grad Skoplje. Nažalost Ministarstvo kulture u dva navrata nije prepoznalo važnost ovog Festivala. Posle održavanja prvog izdanja, zahvaljujući pomoći prijatelja, organizatori se nadaju da će festival u budućnosti dobiti potrebnu podršku i od Ministarstva kulture kako bi mogao u celosti realizovati planirani program.\nTaggedSkopski pesnički festival\nPrevious Article HARTEFAKT Konkurs za savremeni angažovani dramski tekst\nNext Article Slavoj Žižek: PANDEMIJA! 2. Hronika izgubljenog vremena


Rijana prvi put javno priznala sa kime želi da provede OSTATAK ŽIVOTA: "Da, ovo je moj dečko. Želim dete" - Zena.rs\nRijanini fanovi tri godine strpljivo čekaju novi album, ali pevačica kaže da više ne sme da izgovara reč "uskoro" jer to "uskoro" nikad nije tako blizu kao što ljubitelji njene muzike žele. Pevačica je u intervjuu za "Vogue" po prvi put progovorila zašto je odbila da nastupi na "Super Bowl-u", dečku i zašto je napravila dužu muzičku pauzu.\nRijanin dečko Foto: Profimedia\nRijana je pre dve godine odbila da nastupi na "Super Bowl-u". Kako je objasnila nije želela "da se proda" i da podriva sistem koji ne podržava. Naime, želela je da pruži podršku NFL igraču Kolinu Kiperniku koji je bio uklonjen iz tima zbog političkih izjava. Ragbista je smatrao da je na rasnoj osnovi narušena njegova karijera.\n"Ne mogu da verujem koji je ona lažov. Sad ću da je BLOKIRAM": Pevačica koja umire od posla jednim SNIMKOM razočarala kao nikad pre\n"Ne bih to nikad uradila. Zbog čega? Ko dobija u toj priči. Ne moji ljudi. Neću da se prodam, ne želim da podržavam cenzuru. Postoje stvari sa kojima se ne slažem i ne bih da budem na usluzi ljudima sa kojima se ne slažem", rekla je Rijana.\nNovinar magazina "Vogue" je potom prešao na lakše teme, pa je želeo da sazna šta se događa na emotivnom planu kod Rijane koja je često puta fotografisana sa saudijskim biznismenom Hasanom Džamilom.\n"Šta je intimije od politike? Da, viđam se sa nekim. Zapravo u pravoj vezi sam već neko vreme i dobro ide. Jako sam srećna. I da želim da imam decu", rekla je Rijana.\nHasan DžamilFoto: Profimedia\nPevačica je 2017. godine pokrenula liniju šminke pod nazivom "Fenty Beauty" i svetu predstavila 40 nijansi pudera i tečne podloge, kako bi svako mogao da izabere idealnu nijansu za sebe.\nRijana posle uspešnog filma "Ocean's 8" obećala je da će se vratiti muzici, iako je bila sigurna da više nikad neće pevati.\n"Ne smem ništa da kažem, ali biće", zaključila je Rijana.\nRijana je ugledala OVU DEVOJČICU i samo što nije pala u nesvest: Kad je vi vidite, UHVATIĆETE SE ZA GLAVU


RTCG - Radio Televizija Crne Gore - Nacionalni javni servis :: Turizam i ekologija :: Predstavljanje crnogorskog turizma na sajmu u Moskvi\nMITT 19. 03. 2013. 08:45 >> 08:44 0\nPredstavljanje crnogorskog turizma na sajmu u Moskvi\nMinistarstvo turizma i održivog razvoja na čelu sa ministrom Branimirom Gvozdenovićem predstaviće crnogorsku turističku ponudu na Međunarodnom sajmu turizma MITT, koji danas počinje u Moskvi.\nNa sajmu će se, u okviru štanda Nacionalne turističke organizacije, predstaviti objedinjena ponuda Crne Gore kroz nastup lokalnih turističkih organizacija, turističke privrede i strateških partnera u turizmu, saopšteno je iz ministarstva turizma i održivog razvoja.\nTokom posjete, Gvozdenović će se susresti sa rukovodiocem ruske Federalne agencije za turizam, Aleksandrom Vasiljevićem Rjadkovim, turoperatorima i turističkim agencijama u tom prilikom će se razmotriti mogućnosti unaprijeđenja saradnje.\nNa poziv ruskog ministra kulture Vladimira Medinskog, Gvozdenović će učestvovati na Prvom samitu ministara turizma koji će biti održan u srijedu u Moskvi.\n"Na samitu će biti riječi o usvajanju politike unaprijeđenja turizma u cilju otklanjanja barijera, a kroz pojednostavljenje procedura, stvaranje optimalnih uslova za povećanje smještajnih i prevoznih kapaciteta, osiguranje bezbjednosti turista, promovisanje kulturnih dešavanja i korišćenje napredne IT infrastrukture u turističkoj industriji", navedeno je u saopštenju Ministarstva.\nMITT je jedan od najznačajnijih turističkih sajmova u svijetu na kome učestvuje više od tri hiljade vodećih kompanija iz preko 180 destinacija. Ove godine na sajmu u Moskvi se očekuje oko 100 hiljada posjetilaca.


POZIV ZA ŠKOLU MLADIH LIDERA SA HENDIKEPOM – USH\n motivisani za aktivizam i pokretanje inicijativa ka povećanju participacije mladih sa hendikepom;\n obučeni za samozastupanje i zagovaranje ljudskih prava i društvene odgovornosti;\n stručni za lokalno akciono planiranje, organizovanje i sprovođenje aktivnosti omladinskih organizacija i institucija na način koji u punoj meri obezbeđuje uključenost mladih sa hendikepom;\n u stanju da iniciraju i sprovode aktivnosti u oblasti omladinske politike koji su dostupne za mlade sa hendikepom;\n obučeni za korišćenje socijalnih mreža u zagovaračkim aktivnostima i poboljšanju položaja osoba sa hendikepom;\n osnaženi da organizuju incijative i aktivnosti u lokalnim zajednicama;\n spremni da svoje ciljeve sprovedu u dela.\nZa osobe koje eventualno dolaze svojim kolima organizatori refundiraju troškove prevoza u iznosu od 17 dinara po pređenom kilometru, s tim što je potrebno da najmanje tri osobe dođe istim vozilom. Za realizaciju refundacije potrebno je uzeti gotovinski račun za gorivo. Projektni tim pokriva troškove angažovanja personalnog/e asistenta/kinje mladima sa invaliditetom/hendikepom kojima je potrebna za učešće u radu, radne materijale u različitim formatima (na osnovu prethodno iskazanih potreba – elektronski, uvećana štampa, Brajevo pismo…) i ostale oblike prilagođavanja individualnim načinima funkcionisanja (ukoliko su prethodno jasno naznačeni u prijavnom formularu koji sledi u nastavku).\nOčekujemo da nam Prijavni formular pošaljete na adresu prijave@fmi.rs najkasnije do 15.novembra 2018. godine.\nZa sve dodatne informacije možete nam se obratiti na mejl office@ush.rs i na brojeve telefona 011 39 101 06 ili 069 730 755.\nINKLUZIJADA 9 avgust 14, 2019\nOkrugli sto Mladi sa hendikepom jul 7, 2019\nInkluzivni stikeri jun 6, 2019


БУГАРИ БЛОКИРАЛИ МАКЕДОНЦЕ\nBUGARI BLOKIRALI MAKEDONCE\nBugarska je odbila da odobri pregovarački okvir o pristupanju Severne Makedonije Evropskoj uniji, izjavila je bugarska ministarka spoljnih poslova Jekaterina Zaharieva.\n„Izrazila sam stav Bugarske: možemo da odobrimo pregovarački okvir sa Albanijom, pošto su oni ispunili većinu uslova postavljenih na sastanku u martu. Bugarska u ovoj fazi ne može da odobri nacrt pregovaračkog okvira sa Republikom Severna Makedonija“, istakla je Zaharieva na onlajn Savetu za opšte poslove EU, prenosi agencija Fokus.\nOdluka bugarskih vlasti bila je očekivana. Sofija je više puta navodila da je sa severnom Makedonijom potrebno rešiti pitanja „zajedničkog jezika i istorije“.\nPotpredsednik vlade Bugarske: Skoplje nam ne ostavlja izbora\nNevoljnost Severne Makedonije da se složi sa predlozima Bugarske o rešenju bilateralnih odnosa stvar je same Severne Makedonije, ali Bugarska ima svoj stav, izjavio je zamenik premijera i ministar odbrane Bugarske Krasimir Karakačanov.\nPolitičar je primetio da su u Skoplju poslednjih nekoliko nedelja odbijaju da prihvate predloge Sofije da odustane od ideje makedonske manjine u Bugarskoj i pristane na formulaciju „zvanični jezik Republike Severne Makedonije“. Saglasnost Skoplja omogućila bi uključivanje ovih tačaka u pregovarački okvir za pristupanje Severne Makedonije Evropskoj uniji, rekao je potpredsednik vlade.\n„Bukvalno je do juče Skoplje odbijalo da prihvati bilo koji dokument i dâ bilo kakve garancije da će se promeniti govor mržnje u medijima i u obrazovnoj sferi – udžbenicima istorije, geografije i književnosti. Odbijali su, čak, i da razgovaraju o odustajanju od svojih tvrdnji o manjinama“, rekao je Karakačanov za Bugarski nacionalni radio.\nPrema rečima ministra, prošle nedelje već je pozivao svoje makedonske kolege da saopšte da neće podnositi nikakve zahteve protiv Bugarske, ali Skoplje je odbilo da uopšte komentariše ovu temu.\n„Stekao sam osećaj da, kada vodimo takve pregovore, pokušavamo da ih na silu uvučemo u EU. Imam osećaj ne da Makedonija, već da Bugarska pretenduje na članstvo u Evropskoj uniji i traži od ovih ljudi da budu normalni, da budu kolegijalni i da budu dobri susedi. Izvinite, ali sa takvim tonom, ponašanjem i politikom, Bugarska nema drugog izbora nego da kaže ne, ako ti ljudi ne žele da shvate da niko ne može da vrši pritisak na Bugarsku“, zaključio je ministar.\nLideri država-članica Evropske unije odobrili su krajem marta političko rešenje o započinjanju pregovora sa Albanijom i Severnom Makedonijom o pristupanju EU.\nDaklem,Bugari i dalje se oslanjaju na ekstremni romantizam sa parolom"Sav slovenska zivalj pripada njihovom plemenu".Ali ovog puta toliko su se izglupirali da su spasli Makedonce od sorosovskom stapicom sada predvodzena gvozdzenom damom.Sadasnja okupatorska vlast u Makedoniju je pri kraju i docice vreme za naplatu i njoj i istocnom susedu.


10.09.2021 u 16:10\nSastanak dela opozicije sa Vučićem ipak sledeće nedelje\nSastanak Radne grupe za međustranački dijalog bez stranaca završen je oko 15.30 časova, a učesnici su novinarima preneli da će sa predsednikom Srbije i SNS Aleksandrom Vučićem razgovarati sledeće nedelje. Ranije najavljeni sastanak dela opozicije sa Vučićem zakazan za subotu 11. septembra se pomera, prenosi Tanjug. Medijima su to preneli lider Dveri Boško Obradović, predstavnica Srpske stranke Zavetnici Milica Đurđević Stamenkovski i predsednik POKS-a Žika Gojković.\nPetković sa Lajčkom u Briselu, sledi trilaterala sa Prištinom\nGlavni pregovarač Beograda i direktor Kancelarije za KiM, Petar Petković, sastao se u Briselu sa specijalnim predstavnikom EU Miroslavom Lajčkom, u okviru nove runde tehničkog dijaloga Beograda i Prištine. Trilateralni sastanak delegacija Beograda, Prištine i EU posrednika u dijalogu zakazan je za 14 časova. Pred današnji sastanak na ekspertskom nivou, Petković je najvio da će Beograd na prvom mestu insistirati na formiranju Zajednice srpskih opština i to na način koji je dogovoren Briselskim sporazumom, uključujući sva ovlašćenja, kao i na pitanju bezbednosti Srba na KiM, a u svetlu incidenata koji su se poslednjih dana dešavali u južnoj srpskoj pokrajini. Iz Beograda poručuju da se navršilo 3.000 dana od postizanja sporazuma o formiranju ZSO, a da Priština nije ispunila\nSrbija na svom putu prema EU treba da pokaže suštinski i održiv napredak u temeljnim područjima i da pokaže volju za ispunjavanje svih potrebnih kriterijuma, izjavio je juče u Luksemburgu hrvatski ministar spoljnih poslova Gordan Grlić Radman. „Od Srbije se traže jasni odgovori, pre svega suštinski i održiv napredak u temeljnim područjima”, rekao je Grlić Radman. Srbija treba da pokaže političku volju za ispunjavanje svih onih kriterijuma i reforme te posvećenost evropskim integracijama, rekao je šef hrvatske diplomatije, prenosi Hina. „U tom smislu gledamo na područje vladavine prava, pitanje nestalih osoba, prava žrtava rata, procesuiranje ratnih zlocina, saradnju s međunarodnim krivičnim sudom, priznavanje genocida u Srebrenici, jačanje dobrosusedskih odnosa kako s članicama EU-a tako i\nOd našeg specijalnog izveštača ANTALIJA – Odnosi Srbije i Turske veoma su bliski i zasnivaju se na prijateljstvu predsednika dve države, zaključeno je na jučerašnjem sastanku premijerke Srbije Ane Brnabić i predsednika Turske Redžepa Tajipa Erdogana. Sastanak je održan u okviru Samita Procesa saradnje u jugoistočnoj Evropi (PSuJIE) u Antaliji, a turski predsednik je tom prilikom poručio da se raduje poseti predsednika Srbije Aleksandra Vučića. Takođe, iskazao je spremnost da bude domaćin naredne sednice Visokog saveta za saradnju. Premijerka Brnabić je prenela spremnost da se nastavi ovako visok nivo odnosa i međusobnog razumevanja i zahvalila je Turskoj na donacijama tokom pandemije. Sastanak srpske premijerke i turskog predsednika održan je juče u podne, bio je zatvorenog tipa, a\n21.08.2020 u 15:46\nPrištinski mediji: Sastanak u Vašingtonu se pomera da bi učestvovao Tramp\nSastanak u Beloj kući predstavnika Beograda i Prištine u Beloj kući, planiran za 2. septembar, mogao bi biti odložen, najverovatnije za dva dana, kako bi američki predsednik Donald Tramp mogao da učestvuje na njemu, piše prištinska Gezeta Ekspres, prenosi Tanjug. List navodi, pozivajući se na diplomatske izvore, da bi sastanak mogao biti odložen za 4. septembar. Ova vest nije potvrđena. Predsednik Srbije je ranije danas rekao, povodom špekulacije u prištinskoj štampi o pomeranju sastanka, da ne isključuje takvu mogućnost. Sastanak je za 2. septembar najavio Trampov izaslanik za dijalog Ričard Grenel, a organizuje ga predsednikov savetnik za nacionalnu bezbednost Robert O'Brajen. O'Brajenova kancelarija je pre nekoliko dana potvrdila za Gazetu Ekpres da će predsednik Srbije\n14.08.2020 u 09:58\nPRIŠTINA – Premijer privremenih kosovskih institucija Avdulah Hoti, potvrdio je danas da će u Vašingtonu 2. septembra biti održan sastanak sa zvaničnicima Beograda, a na poziv specijalnog izaslanika Donalda Trampa za dijalog Ričarda Grenela. On je to napisao na svom Fejsbuku i istakao da će tema razgovora biti ekonomija. „SAD su uvek bile presudne u procesu izgradnje države na Kosovu. Drugog septembra sastajemo se u Beloj kući kako bismo razgovarali sa srpskom stranom, kao dve nezavisne zemlje, o velikim projektima ekonomske saradnje koji će promeniti ekonomsku perspektivu Kosova i regiona. Kosovo je blagosloveno sa prijateljima koje ima”, napisao je Hoti, prenosi Tanjug.


Tragedija fudbalera Šapekoensea potresla je svet. Neutešni navijači brazilskog kluba okupli su se na stadionu „Arena Konda“ kako bi odali poštu gotovo celoj ekipi koja je poginula u avionskoj nesreći u Kolumbiji.\nNavijači Šapekoensea su bili veliki i u svom bolu uspeli su da posle molitve horski pevaju nastradalim ljubimcima.\nPodsetimo, fudbaleri Šapekoensea poginuli su u avionskoj nesreći dok su putovali u Kolumbiju na prvu utakmicu finala Kopa Sudamaerikana protiv Atletiko Nasionala.\nOvo su najveće tragedije u fudbalu /BLIC TV/\nGoran Stevanović danas preuzima reprezentaciju Gane\nSrpski trener Goran Stevanović nalazi se na korak od promocije u novog selektora fudbalske reprezentacije Gane.


Jeftine avio karte iz Podgorice do Beograda i Ljubljane\nInteresuju me jeftine avio karte Podgorica Beograd i Podgorica Ljubljana?\nNa relaciji Podgorica Beograd nudimo jeftine avio karte po ceni već od 12.255 dinara (100,2€). Ova cena se odnosi na povratnu avio kartu do Beograda tokom maja. U pitanju je direktan let preko avio kompanije Montenegro Airlines.\nNa relaciji Podgorica Ljubljana takođe imamo u ponudi jeftine avio karte po ceni od 15.333 dinara (125,38€). Radi se o povratnoj avio karti na ovoj relaciji, a direktan let obavlja avio kompanija Montenegro Airlines.\nCene avio karata zavise od datuma putovanja. Zato vam savetujemo da na linkovima Podgorica Beograd i Podgorica Ljubljana pogledate kompletne rasporede letova i cene letova za datume kada biste putovali.


Srbija će morati da uvozi i doktore? : Nadlanu.com\nSrbija će morati da uvozi i doktore?\nObjavljeno 4. jan 2014. / 16:29:39\nDirektorka Lekarske komore Srbije (LKS) Tatjana Radosavljević tvrdi da postoji opasnost da Srbija za koju godinu neće imati dovoljno lekara, zbog toga što mnogi odlaze u inostranstvo, ali i zbog Zakona o budžetskom sistemu koji zabranjuje zapošljavanje u javnom sektoru u naredne dve godine.\nU pojedinim zdravstvenim ustanovama i ranije se osećao nedostatak određenih specijalnosti, a s druge strane, mladi lekari su i prethodnih godina odlazili u inostranstvo, jer im se u Srbiji ne pruža šansa za zapošljavanje. Samo tokom ove godine 850 lekara je pokušalo da pronađe posao u inostranstvu. Osim mladih odlaze i specijalisti s dužim stažom pre svega zbog boljih uslova rada i veće zarade.\nVeć duže predstavnici Beogradskog univerziteta upozoravaju da je odlazak mladih stručnjaka u inostranstvo nemerljiv gubitak i da za školovanje lekara država godišnje izdvaja minimum oko 3.000 evra.\nNa evidenciji Nacionalne službe za zapošljavanje (NSZ) trenutno je više od 2.300 lekara opšte medicine i doktora medicine i više od 60 lekara specijalista različitih specijalnosti. Samo u prvoj polovini ove godine šest lekara je preko NSZ našlo posao u inostranstvu i to četiri lekara specijalista su otišla u Nemačku i dva u Libiju. Osim preko NSZ mnogi u inostranstvo na rad odlaze i preko privatnih agencija za zapošljavanje, ali ima i onih koji posao nalaze preko prijatelja, rođaka, poznanika.\nIz Lekarske komore Srbije (LKS) apeluju da se nešto hitno preduzme, jer će Srbija uskoro imati ozbiljan problem sa nedostatkom kadrova. U ovom momentu 60 odsto lekara specijalista stariji su od 55 godina i oni će za sedam do deset godina otići u penziju.\nDirektorka Lekarske komore navodi da već postoji manjak patologa, anesteziologa, radiologa, a biće deficitarni i pedijatri i kardiohirurzi. Ona kaže da će Zakon o budžetskom sistemu, kojim se zabranjuje zapošljavanje u javnom sektoru u naredne dve godine, još pospešiti odlazak lekara u inostranstvo.\n"Od početka godine izdali smo više od 850 sertifikata dobre prakse lekarima, što im je neophodno za zapošljavanje van granica Srbije. Ovaj zakon će definitivno pospešiti odlazak lekara u inostranstvo", naglasila je Radosavljević.\nLekarska komora Srbje se, kako kaže, od početka protivila primeni Zakona o budžetskom sistemu na zdravstvo, ali i uvođenju solidarnog poreza na plate lekara.\n"Neizuzimanje zdravstva iz tog zakona, kao delatnosti od posebnog društvenog značaja, u krajnjem ishodu loše će uticati na građane Srbije", naglasila je Radosavljević.\nDirektorka KLS je naglasila da se problem mora sagledati u celini i sistemski rešavati, a jedan od načina je da se ukine obaveza da lekar mora da radi dve godine pre početka specijalizacije, ali predlaže i da se razmisli o ponovnom uvođenju volonterskih specijalizacija.\n"Potrebno je uključiti i privatnu praksu u sistem zdravstvene zaštite i zdravstvenog osiguranja, jer će se na taj način ohrabriti mladi lekari da otvaraju svoje ordinacije opšte medicine i da odatle odlaze na specijalizaciju", rekla je Radosavljević.\nOna je ukazala i da Srbija ulaskom u Evropsku uniju može očekivati još veći odliv lekara i podseća da su se sa tim problemom suočile mnoge zemlje.\nUlaskom u EU Poljska je, kako kaže, za manje od šest meseca ostala bez 3.000 lekara koji su otišli u druge zemlje EU da rade, a isti problem, kaže, ima i najmlađa članica EU Hrvatska.\nMinistarka zdravlja Slavica Đukić Dejanović rekla je ranije da su u ministarstvu svesni problema i da je samo tokom prošle godine odobreno 1.700 specijalizacija, a da će se sa tom praksom nastaviti i dalje. Ona je naglasila da za deficitarne specijalizacije neće biti uslov dve godine radnog staža, kako bismo što pre dobili obučeni kadar.\nZakon o budžetskom sistemu, pojasnila je ministarka zdravlja, odnosi se i na lekare, ali to ne znači da neće biti zapošljavanja u naredne dve godine.\n"Trenutno u zdravstvenim ustanovama 25 odsto zaposlenih su nemedicinski kadar i njihovim odlaskom u penziju ili na druga radna mesta, zapošljavaće se lekari i medicinske sestre", zaključila je đukić Dejanović.


Jesen u Budimpešti - The Guardian - Peščanik\nJesen u Budimpešti\nPlodna ravnica Kišhontoša oko Budimpešte je tužan prizor. Dokle god pogled dopire, nekadašnje obilje organski uzgajanih useva pretvoreno je u pustoš. Posao u koji su uloženi čitavi životi uništen je za samo nekoliko meseci. Eva Ač, inženjerka agronomije koja je dve decenije vodila veliku farmu, na ivici je živaca: „Država nam je prosto oduzela farmu, kažnjeni smo i zbrisani. Onda su došle privatne firme za obezbeđenje, blokirale puteve i zaustavile traktore. Novi vlasnici su uništili sve zasade i sav rod da bi nas oterali u bankrot.“\nNa 450 hektara zemlje uzete u najam od mađarske države, Ač je od 1990-ih vodila jednu od najvećih organskih farmi u Evropi, što joj je donelo cenjene švajcarske „bio-sertifikate“ i međunarodna priznanja za pionirski rad u masovnom uzgajanju organske hrane. Prošle godine vlada je otkazala ugovore i skoro svu zemlju rasprodala oligarsima i biznismenima koji su naredili da se organski usevi unište. Pre tri nedelje su zadali poslednji udarac ovom imanju, kada su čitavo područje poprskali herbicidom i time mu ukinuli status organske farme. U lepoj 19-vekovnoj kući u središtu imanja, okružena sušenom crvenom paprikom, Ač kaže da nema dileme koga treba kriviti za ovo razaranje: svemoćnu, konzervativnu vladu u Budimpešti i premijera Viktora Orbana: „Ne možete da zamislite kakav je to pritisak. Živimo u strahu jedni za druge. Ovo ne bi bilo moguće u normalnoj zemlji. Neverovatno je šta se sve dešava u Mađarskoj.“\nNajnoviji čin nasilja je plan za uvođenje poreza na internet, prvi takav u svetu. Taksa po gigabajtu je svuda ocenjena kao nasrtaj na slobodu govora pod izgovorom popunjavanja budžeta. Početkom prošle nedelje, desetine hiljada demonstranata preplavilo je mostove na Dunavu u centru Budimpešte i uputilo najveći izazov premijeru otkako se vratio na vlast 2010. Demonstranti su ga poredili sa Putinom i mahali zastavama Evropske unije. Bernadet Sel, poslanica i jedna od čelnica male Zelene liberalne partije, navodi poslednje poteze vlade kao primere „vrhunskog cinizma“ premijera i njegove partije Fides. Orbanovi postupci i politika vodeće stranke otuđili su zemlju od Evropske unije i zabrinuli Brisel i Vašington. „Kišhontoš je simbol onoga što Orban radi: demonstriranje moći i čista destrukcija. Fides je država, partija je država – ne znamo kako to da zaustavimo.“\nDok se širom Evrope urušava poverenja građana u političke klase, Orban može da se pohvali da je jedinstven – talentovani populistički čvrstorukaš sa najubedljivijom glasačkom podrškom u EU. Neuznemiren podeljenom i moralno bankrotiranom opozicijom sa levog centra, Orban je svoj desničarski Fides odveo do ubedljive izborne pobede 2010. U aprilu ove godine glatko je osvojio drugi mandat, u maju je pobedio na izborima za evropski parlament, a na lokalnim izborima u oktobru preuzeo je kontrolu nad gotovo svim opštinama u Mađarskoj.\nDvotrećinska parlamentarna većina pretvorila je velelepnu građevinu na obali Dunava u glasačku mašinu. Posle ovogodišnjeg izbornog het-trika, Orban neće morati da izlazi pred birače do 2018. Po svemu sudeći, iskoristiće to vreme da preoblikuje Mađarsku. Jedinu organizovanu opoziciju čine neofašisti partije Jobik sa krajnje desnice, što govori da opozicija koja je prošle sedmice izašla na ulice možda može da izaziva premijera, ali ne može istinski da ga ugrozi. „Orban radi po principu zavadi pa vladaj i sve odluke donosi sam“, kaže jedan zapadni diplomata u Budmpšeti. „Vrlo je vešt, ima viziju, koja ne mora da vam se sviđa, ali on je ima. Ključna reč njegove vladavine je – kontrola.“\nŽužana Selenji, poslanica liberalne levice i psihološkinja koja je sarađivala sa Orbanom tokom 1990-ih, opisuje ga kao nestrpljivog i ratobornog, sklonog megalomaniji: „Ima jak karakter, uvek govori o revoluciji; on je polarizujuća osoba kojoj su potrebni neprijatelji, pa ih onda neprekidno proizvodi. Tako on vidi svet, oduvek je bio destruktivan“. Izgleda da se na vrhu Orbanove liste neprijatelja nalazi zapadni demokratski model. U ozloglašenom govoru koji je u julu održao u Rumuniji, objavio je smrt zapadnog modela i ukazao na autoritarne režime u Rusiji, Kini, Turskoj i Singapuru kao uzore koje treba slediti. „Ne pristajemo na zapadnoevropske dogme, želimo da budemo nezavisni“, kazao je Orban. „Napuštamo liberalne metode i principe organizovanja društva. Nova država koju gradimo je i-liberalna, ne-liberalna država.“\nOrbanovi kritičari to shvataju kao preuzimanje kontrole nad svim ključnim polugama vlasti, uz održavanje privida pluralizma. Orban je svoju moć već iskoristio da prepravi ustav i imenuje 11 od 15 sudija ustavnog suda, kako bi sebi obezbedio dvotrećinsku većinu. „Ove sudije su ne samo politički lojalni, već blisko povezani sa Fidesom“, kaže Čaba Tordaji, stručnjak za ustavno pravo. Novim medijskim zakonima Orban je javni servis pretvorio u razglasnu stanicu svoje vlade, dok mu poreski inspektori i kontrola reklamnog tržišta služe za zastrašivanje i siromašenje kritičkih medija. „Novinari ne idu u zatvor, ali Orban kontroliše medije i u njima vlada autocenzura“, kaže jedan zapadni diplomata. „Kada hoće da im utera strah u kosti, pošalje im poresku inspekciju na vrata.“\nOrban je nedavno pokrenuo kampanju kažnjavanja opozicionih nevladinih organizacija optužujući ih, poput Putina, da su strani agenti. Jedan vladin službenik je to ovako objasnio: „Ti ljudi su danju građanski, a noću postaju politički aktivisti“. Izgleda da Orban planira čistku i u diplomatskoj službi, gde bi on birao većinu ambasadora Mađarske. On namerava i da delimično nacionalizuje bankarski sektor, kojim sada dominiraju Austrijanci i Italijani, tako što će pola ovog sektora biti vraćeno u mađarske ruke. Takođe je naredio da se zemljište koje su u proteklih 20 godina u najam uzimali ljudi van zemlje, vrati mađarskim vlasnicima, uz obrazloženje da su bogati zapadnjaci prevarili lokalno stanovništvo. Brisel je na to zapretio pravnim merama.\n„Kina naš sistem priznaje kao demokratiju“, kaže predstavnik vlade za medije Žoltan Kovač, objašnjavajući novu politiku. „Kad premijer kaže liberalni model, on misli na sve što je bilo pre 2010“. Radikalna vizija Mađarske dovela je Orbana u sukob sa Briselom, iako je Unija od suštinskog značaja za njegove planove, jer tokom naredne četiri godine Mađarska treba da dobije 34 milijarde evra iz evropskih fondova. Prkoseći politici Unije, Orban se približio Putinu u vreme najvećih tenzija između Rusije i zapada od 1980-ih. Iz Vašingtona je na to stigla najoštrija kritika ikada upućena jednoj članici EU. U januaru je Orban tajno otišao u Moskvu, sreo se sa Putinom i obezbedio kredit od 10 milijardi dolara, u zamenu za dodelu ugovora vezanih za nuklearnu energiju Rusima. U septembru se sreo sa šefom Gazproma, ruskog gasnog monopoliste, i objavio da neće obnoviti isporuke gasa Ukrajini iz Mađarske, čime je sabotirao pokušaje EU da zadovolji energetske potrebe Kijeva.\nBarak Obama je nedavno svrstao Mađarsku, iako je članica NATO-a i EU, uz Azerbejdžan, Rusiju, Venecuelu i Egipat, kritikujući Orbanov stav prema fundamentalnim građanskim slobodama. Viktorija Nuland, pomoćnica američkog državnog sekretara za evropske poslove, otišla je korak dalje: „Kako možete mirno da spavate pod zaštitom NATO dok uvodite ’i-liberalnu demokratiju’ raspirujući nacionalizam, ograničavajući slobodu medija i demonizujući građansko društvo?“ SAD su 10 mađarskih zvaničnika, od kojih su neki bliski premijeru, stavile na crnu listu ljudi kojima je zabranjen ulazak u SAD zbog korupcije i pritužbi na „kleptokratiju“. Na to je Orbanova vlada, sklona podsticanju paranoje i teorija o stranim zaverama, iznela insinuacije da je Bela kuća za to plaćena. „Znamo koliko košta da se Mađarska svrsta uz Egipat“, rekao je jedan vladin zvaničnik. „To je dosta novca i mi znamo ko to finansira. Nije nam lako sa Amerikancima koji se prema nama ponašaju neprijateljski.“\nOvog proleća je budimpeštanska policija sprovela raciju u kući Vere Mora i oduzela joj laptop. Mora vodi ekološku nevladinu organizaciju „Őkotárs“ u Budimpešti, koja posreduje u raspodeli novca iz programa norveške pomoći projektima građanskog društva u centralnoj i istočnoj Evropi. Norveška je izdvojila 153 miliona evra za Mađarsku u periodu od pet godina, od čega je 10% trebalo da ode nezavisnim nevladinim organizacijama. Orbanova vlada je zahtevala kontrolu nad trošenjem ovog novca. Oslo je to odbio i suspendovao isplatu 140 miliona evra, dok će preko Morine organizacije raspodeliti preostalih 13 miliona.\nVlada je onda organizovala raciju u prostorijama nevladinih organizacija i pokrenula istragu o korupciji. Istražitelji su rekli da podnose prijave „zbog sumnji na zloupotrebe, budžetske prevare, falsifikovanje privatnih dokumenata i neovlašćenih finansijskih aktivnosti“. Na osnovu uvida u policijske dokaze, portal index.hu je objavio: „Ovo je školski primer nameštenog procesa“. Oslo zahteva od Brisela da nešto preduzme. „Ovaj program sprovodimo u 16 zemalja i jedino u Mađarskoj imamo problema“, kaže Tove Skarstejn, norveški ambasador u Budimpešti. „Činjenica da se ovako nešto dešava u EU je šokantna.“\nU nameri da stvori novi politički sistem u Mađarskoj, Orban izgleda tretira politiku kao borbu izmeću dobra i zla u kojoj pobednik nosi sve. U julu se cinično zahvalio opoziciji na svojoj ubedljivoj pobedi – „onima koji su se okrenuli protiv nas i omogućili da dobro pobedi. Jer da nema zla, kako bi dobri nadvladali loše?“ Ovaj binarni, polarizujući pristup podseća na taktiku još jednog lidera čvrste ruke, turskog predsednika Erdogana. Obojica izgleda veruju da demokratija prestaje kod glasačkih kutija. „Demokratija ne znači diktaturu većine“, kaže Marton Guljaš, direktor pozorišne grupe „Krétakőr“ kojoj je vlada srezala davanja iz budžeta. „Ljudi su se umorili od beskrajnih trvenja i 2010. su rekli ’dajte nam vođu da sredi ovu zemlju, da je povede u jasnom pravcu’.“\nDirektorka briselske kancelarije za evropske poslove Fondacije za otvoreno društvo Džordža Soroša, Heder Grabe, zaključuje da Orban sada poništava sva demokratska postignuća u centralnoj Evropi postignuta od revolucionarnih promena 1989 – kada je baš on kao studentski lider govorio Rusima da idu kući. „Mađarska ubrzano gubi osnovne karakteristike demokratije i vladavine zakona“, napisala je Grabe. „Nezavisne organizacije civilnog društva poslednja su preostala kontrola moći vlade u Mađarskoj. Od 2010. vlada uživa apsolutnu većinu u parlamentu, koju koristi da podrije nezavisnost sudstva, snagu ustavnog suda, medijske slobode i pluralizam, kao i da preuzme kontrolu nad državnim institucijama.“\nAli mada je sebi prigrabio ogromnu moć, Orban ipak nije svemoguć – što pokazuje i aktuelni talas protesta organizovanih preko društvenih mreža. Podrška Orbanu je znatno opala od 2010. On nema prostu glasačku većinu u Budimpešti, kao ni u mnogim drugim gradovima. Doduše, upotrebio je moć da promeni izborne zakone i izmanipuliše elektorat kako bi savio sistem prema sebi, što znači da će biti teško pobediti Fides na izborima. „Mađarska još nije ne-liberalna demokratija“, kaže Žužana Selenji. „Ali je očigledno u opasnosti da to postane.“\nIan Traynor, The Guardian, 29.10.2014.\nSrodni link: Végel László – Dvoličnost


Niko nije video uništavanje GM useva u Srbiji\nIako inspekcija Ministarstva poljoprivrede stalno otkriva nove površine pod GM sojom, već pet godina nije bilo konkretnih podataka ili uništavanja zasada\nČim se pomene uništavanje GM useva soje javnost to poveže sa selom Ratkovom u opštini Odžaci, u kome je pre pet godina poslednji put javno uništena površina zasejana zakonom zabranjenim semenom soje. Od tada do danas, iako inspekcija Ministarstva poljoprivrede svake godine otkriva nove površine pod GM sojom, nije bilo konkretnih informacija, podataka ili fotografija uništavanja zasada, niti su objavljena imena proizvođača koji su počinili taj prekršaj i kolike su kazne platili.\nIznošenje podataka i javna osuda bile bi sigurno razlog da se nesavesni proizvođači zamisle nad svojim postupcima, međutim, ovako, dok su zaštićeni od javnosti, a kazne simbolične u odnosu na prekršaj, pomaka u zaštiti domaće poljoprivrede od GMO neće biti.\n– U poslednjih pet godina nisam čuo da su imena tih proizvođača objavljena. Ovako tolerantno ponašanje države prema jednom ozbiljnom problemu može samo da ukazuje da se taj odnos prema GMO u Srbiji sve više liberalizuje. Ako postoje proizvođači koji u određenim delovima Srbije čak ponavljaju prestupe i iznova gaje GM soju, onda znači da nisu dovoljno kažnjeni. A jedina kazna koja bi bila efikasna, uz novčanu, jeste izopštavanje tih poljoprivrednih gazdinstava na deset godina, prevođenje u pasivni status i dovođenje u pitanje njihove proizvodnje, kao i svih drugih aktivnosti – kaže agroekonomista prof. dr Miladin Ševarlić.\nPrema predviđenim standardima, uništavanje GM useva obavlja se na njivama, poljoprivrednim mašinama – tanjiračama, u fazi zelene mase, u prisustvu inspekcije i policije. Ovom postupku prethodi pronalaženje ovih useva. Inspekcija najpre na terenu radi test trakama, a onda i u laboratoriji potvrdi prisustvo GMO u soji. Donosi se rešenje za uništavanje useva i piše prekršajna prijava koju dalje procesuiraju sudovi.\n– Zašto se ne bismo ugledali na druge države koje daju pozitivan primer kako se možemo boriti protiv GMO. Švajcarska, na primer svakih pet godina raspisuje referendum i daju priliku građanima da se iznova izjasne da li su za ili protiv. Najbolje je da se ugledamo na Mađarsku, koja je u EU, a promenila je Ustav i najvišim državnim aktom zabranila uzgoj i prodaju GMO, kao i prodaju poljoprivrednog zemljišta strancima – kaže Ševarlić.\nProsta računica pokazuje da proizvođači ove zabranjene kulture u jednoj akciji uništavanja useva izgube oko 1.250 evra po hektaru (prinosi su oko 3,3 tona po hektaru, a cena soje 45 dinara po kilogramu) i kada se tome doda kazna od 30.000 dinara, to očigledno za neke nije mnogo novca, pošto se vraćaju istom poslu.\nPrema podacima iz inspekcije, najčešće se dešava da proizvođači prikrivaju svoje parcele, tako što gaje konvencionalnu soju na većoj površini, a unutar nje i GM soju na manjim površinama. Međutim, ove parcele je lako identifikovati, jer na njima nema korova, nego samo biljaka soje koje su tretirane nekim od herbicida na bazi glifosata, koji ubijaju sve osim osnovne kulture.\nU Ministarstvu poljoprivrede kažu da fitosanitarni inspektori na graničnim prelazima kontrolišu svaku pošiljku kukuruza, soje, uljane repice, šećerne repe, pirinča, kao i proizvoda dobijenih od navedenog bilja. Od početka godine do sada na graničnim prelazima ukupno je uzeto 1.720 uzoraka navedenog bilja i proizvoda dobijenih od navedenog bilja i ni u jednom uzorku nije konstatovano prisustvo GMO-a, kažu u Ministarstvu.\nSeme GM soje, naravno, u zemlju ne ulazi legalnim, nego ilegalnim putevima – najčešće se u gepecima automobila prevozi do proizvođača. Kod nas stiže iz Rumunije i Bosne i Hercegovine, a ranijih godina i iz Albanije.\nFoto: Žetva soje u Vojvodini - Tanjug


Hemofarm - Vesti - Hemofarm dobitnik VIRTUS specijalne nagrade za kampanju „Nesalomivi”\nKompanija Hemofarm dobitnica je VIRTUS specijalne nagrade Trag fondacije za najinovativniji projekat za prošlu godinu za kampanju „Nesalomivi” koja je pokrenuta sa ciljem očuvanja mentalnog zdravlja, borbe protiv depresije i stigme koja prati obolele.\n„Duže od šest decenija ova kompanija i skoro tri decenije Hemofarm fondacija brinu se i bore za zdravlje ljudi, fizičko i mentalno. Veoma smo ponosni na kampanju „Nesalomivi“ koja je učinila mnogo u domenu mentalnog lečenja, omogućavajući stručnu podršku ljudima koji se bore protiv nevidljivog ali moćnog neprijatelja. Važno je da shvatimo da se, baš kao i naše telo, duševne bolesti leče i da nije sramota zatražiti pomoć. Veliko hvala lekarima i stručnjacima koji su nam pomogli i svojim savetima olakšali živote mnogim ljudima, a neke i spasili“, rekao je ovim povodom Ronald Zeliger, generalni direktor Hemofarma i zahvalio Trag fondaciji koja je ponovo prepoznala značaj podrške koju kompanija i njena fondacija pružaju zajednici.\nPokretu „Nesalomivi” do danas se priključilo više od milion ljudi, dok je više od 10.000 ljudi dobilo pomoć i podršku putem besplatne i anonimne SOS linije 0800 001 002 koja je pokrenuta unutar ove kampanje. Na ovaj broj javljaju se stručnjaci četiri specijalne bolnice za psihijatrijske bolesti u Vršcu, Kovinu, Novom Kneževcu i Gornjoj Toponici. Podršku kampanji pružilo je 657 institucija, asocijacija i organizacija u zemlji i inostranstvu, dok je kampanja „Nesalomivi“ do danas nagrađena sa 11 internacionalnih, regionalnih i nacionalnih priznanja.


Kameron se založio za ukidanje sankcija Mjanmaru\nBritanski premijer Dejvid Kameron izjavio je danas da treba ukinuti ekonomske sankcije protiv Mjanmara kao znak podrške promjenama koje se dešavaju u ovoj zemlji.\nBritanski premijer ovo je izjavio poslije sastanka sa liderom demokratske opozicije u ovoj zemlji Aung San Su Ći. Ona je pozdravila njegov poziv i rekla da će suspendovanje sankcija "ojačati snagu reformista", prenio je BBC.\nKameron je prvi zapadni lider koji je posjetio Mjanmar od uspjeha stranke Su Ći na djelimičnim parlamentarnim izborima i ujedno prvi britanski premijer koji je ikada posjetio ovu zemlju.\nKameron se prethodno sastao sa predsjednikom Tenom Seinom i rekao da vlasti treba da pokažu da su koraci ka demokratiji "nepovratni".\nMjanmarom je skoro pola vijeka vladala vojna hunta koja je gušila svako disidentsko djelovanje i imala apsolutnu vlast. EU, SAD i druge zemlje zbog toga su uvele sankcije.\nKameron je opisao Su Ći, dobitnicu Nobelove nagrade za mir, kao "blještavi primjer za ljude koji teže ka slobodi". Ona je provela ukupno 15 godina u kućnom pritvoru zbog zalaganja za demokratske promjene.\nPostavljanje civilne vlasti u martu 2011. godine i provođenje serije reformi, uključujući oslobađanje nekoliko stotina političkih zatvorenika, pokrenulo je spekulacije o tome da je višedecenijska izolacija ove zemlje blizu kraja.\nKameron je na zajedničkoj konferenciji za novinare sa Su Ći rekao da embargo na prodaju oružja Mjanmaru treba da ostane na snazi, ali da treba suspendovati, a možda i ukinuti ostale sankcije.


Svjetska sedmica dojenja 2020. – ZZJZ FBiH\nSvjetska sedmica dojenja 2020.\nSvake godine, u prvoj sedmici/tjednu oktobra/listopada, Zavod za javno zdravstvo Federacije BiH nizom aktivnosti obilježava Svjetsku sedmicu dojenja. I ove godine, cilj je osnažiti žene da doje, ukazujući na važnost i benefite dojenja, a ovogodišnja kampanja se provodi pod sloganom “Podržimo dojenje za zdraviju planetu”. Informirati ljude o povezanosti dojenja i okoliša i klimatskih promjena jedan je od glavnih ciljeva ovogodišnje sedmice dojenja, jer se dojenjem ne stvara otpad, ne zahtijeva zagrijevanje vode kao dojenačka formula (samim tim ne troši električnu energiju), niti zahtijeva dodatne proizvodne lance koji imaju negativan utjecaj na okoliš te doprinose klimatskim promjenama.\nZbog epidemiološke situacije izazvane novim koronavirusom, aktivnosti povodom Svjetske sedmice dojenja su ograničene, te je Zavod za javno zdravstvo Federacije BiH, u suradnji sa Udruženjem za unapređenje dojenja- IBFAN, Zavodom za javno zdravstvo KS i Udruženjem specijalista javnozdravstvenih disciplina FBiH pripremio promotivne plakate Svjetske alijanse za potporu dojenju (World Brestfeeding Aliance- WABA) posvećene ovogodišnjej temi. Plakati se distribuiraju svim akterima koji mogu imati značajnu ulogu u promoviranju dojenja.\nDojenje je jedinstvena mjera očuvanja zdravlja djece od najranije dobi budući da potiče tjelesni, emocionalni, osjetilni i kognitivni razvoj djeteta, a ima i odbrambenu funkciju protiv zaraznih i hroničnih nezaraznih bolesti, te doprinosi bržem oporavku dojenčeta nakon bolesti. Također, dojenje ima pozitivan učinak i na zdravlje majke, smanjujući rizik razvoja raka dojke i jajnika, ne opterećuje dodatno finansije, a sigurno je za okoliš.\nPrema preporukama Svjetske zdravstvene organizacije, dojenje bi trebalo započeti unutar prvog sata od djetetovog rođenja i isključivo dojenje nastaviti do navršenog šestog mjeseca, što znači da dijete ne bi trebalo konzumirati drugu tekućinu ili krutu hranu, čak ni vodu, uz izuzetak oralne otopine za rehidraciju ili kapi /sirupa sa vitaminima, mineralima ili lijekovima.\nDojenje je jedno od najboljih ulaganja za spas i kvalitetniji život dojenčadi ali i za poboljšanje zdravstvenog, socijalnog i ekonomskog razvoja pojedinaca, pa i cjelokupnog stanovništva.\nCategory: NovostiBy Maja Kojovic October 1, 2020\nPreviousPrevious post:Obavijest za pripravnike/stažere magistre farmacijeNextNext post:Odluka o izboru najpovoljnijeg ponuditelja za nabavu usluga kalibracije laboratorijskih aparata Piranha, Barracuda za potrebe Centra za zaštitu od zračenja u 2020.\nInformacije o cjepivu Comirnaty


Belgijskom novinaru preti proterivanje iz Srbije | EurActiv Serbia\nFilipu Bertinšanu (Philippe Bertinchamps), dopisniku velikog broja inostranih medija u Srbiji, među kojima su Le Courrier des Balkans, Mediapart, Liberation, RFI, RTBF, Le Soir i La Tribune de Geneve, Ministarstvo unutrašnjih poslova (MUP) trenutno preti proterivanjem iz Srbije, pod izgovorom da predstavlja "pretnju javnom redu i nacionalnoj sigurnosti". Ova odluka nije motivisana niti opravdana. Bezbodnosno-informativna agnecija (BIA) ga je još aprila 2017, dan posle predsedničkih izbora o kojima je Bertinšan izveštavao, pozvala na "detaljne informativne razgovore", saopštile su strane medijske kuće za koje novinar izveštava iz Srbije.\nImajući u vidu trenutni više nego zabrinjavajući položaj slobode medija u Srbiji, gde nezavisni novinari trpe fizičke i verbalne napade, pa čak i pozive nekih provladinih medija na linč, smatramo da je neophodno obratiti se kako srpskom, tako i evropskom i međunarodnom javnom mnjenju.\nFilip Bertinšan svojim novinarskim radom pokriva Srbiju i većinu zemalja Zapadnog Balkana već punih deset godina. U izveštajima je uvek pokazivao najveći stepen nepristrasnosti. Nikad nije imao problema sa policijom, i do 2017. godine je uvek dobijao dozvolu za boravak u skladu sa propisima.\nKao belgijski državljanin, Filip Bertinšan živi u Beogradu od 2007, oženjen je državljankom Srbije koja je takođe novinarka i fotoreporterka, i otac je petogodišnje devojčice. MUP mu je 8. januara 2018, po drugi put, kao i aprila 2017, bez obrazloženja, odbio zahtev za privremeni boravak radi spajanja porodice. U novembru 2017. Upravni sud doneo je presudu da vlasti moraju da opravdaju razloge za odbijanje njegovog zahteva. Odluke MUP-a u ovom slučaju krše pravila postupka, ali i član 8. Evropske konvencije o ljudskim pravima o poštovanju privatnog i porodičnog života. Sudbina Filipa Bertinšana i njegove porodice sada u potpunosti zavisi od volje srpskih vlasti.\nImajući u vidu da srpske vlasti često ignorišu pravosudne odluke, a kako bi se sprečile policijske zloupotrebe koje ne priliče jednoj državi kandidatkinji za evropske integracije i kako bi odbranio svoj posao kao novinar, Filip Bertinšan je odlučio da se ponovo žali Upravnom sudu, i da se obrati najvišim evropskim i međunarodnim vlastima povodom svog slučaja.\nKonferencija za medije će biti održana 20. februara u Medija centru u Beogradu u 14 sati.\nSaopštenje Reportera bez granica\nFoto: RSF / Dalibor Danilović


Do sada tri miliona građana prijavilo onlajn za jednokratnu pomoć od 100 evra\nPrijave za 100 evra jednokratne pomoći od danas su moguće i telefonom, a počinje i uplata ovog novca po automatizmu penzionerima i onima koji primaju socijalnu pomoć.\nSvi punoletni državljani Srbije, koji imaju prebivalište u zemlji, od danas mogu da se prijave za jednokratnu novčanu pomoć od 100 evra pozivajući kol centar na broj 0800 10 11 00 ili onlajn preko portala Uprave za trezor.\nPrilikom prijave ostavlja se broj JMBG, lične karte i naziv banke u kojoj građanin već ima otvoren račun ili navede ime banke u kojoj želi da mu se otvori namenski račun.\nMatični broj i broj lične karte građani će unositi koristeći brojeve telefonske tastature, a ime banke će izgovarati ili birati pritiskom na taster.\nPoslednje objave zvaničnika govore da se do sada tri miliona građana prijavilo onlajn za jednokratnu pomoć od 100 evra.\nTo je sinoć na svom Instagram profilu naveo ministar finansija Siniša Mali.\nSajt na kojem građani mogu da se prijave je idp.trezor.gov.rs.


Obavijest o privremenom zatvaranju i regulaciji prometa\nObavještavaju se građani da će u ponedjeljak, 30.11.2020. biti uspostavljen novi režim privremenog prometovanja zbog završetka izgradnje kružnog raskrižja na državnoj cesti D75 kod gostionice „Kopar“. Promet iz smjera navedenog kružnog raskrižja prema centru grada bit će zatvoren za sva vozila u naredna dva mjeseca zbog rekonstrukcije propusta umaškog potoka u Ulici E. Miloša.\nSav promet prema centru grada bit će preusmjeren obilaznim pravcima preko novoizgrađenog rotora u smjeru Avenije Grada Vukovara i Ulice J. Rakovca. Promet vozila ukupne mase do 3,5 t iz smjera Punte prema centru odvijat će se jednosmjerno preko Šetališta V. Gortana.\nMole se građani za strpljenje tijekom izvođenja radova.


Devet gradova u BiH obilježiće Evropsku noć istraživača – RTV BPK\nDevet gradova u BiH obilježiće Evropsku noć istraživača\nEvropska noć istraživača, manifestacija koja promovira nauku i istraživački rad u Evropi, biće upriličena u devet gradova Bosne i Hercegovine.\nBroj bh.gradova koji učestvuju u Evropskoj noći istraživača (Sarajevo, Banja Luka, Mostar, Bijeljina, Goražde, Tuzla, Zenica, Konjic i Brčko) najveći je do sada.\nSTEAM (Science, Technology, Entrepreneurship, Art, Math) je akronim za nauku, tehnologiju, preduzentištvo, umjetnost i matematiku, a “Evropska noć istraživača” predstavlja priliku za susret i upoznavanje sa izuzetnim ljudima u BiH koji su aktivni u ovim oblastima.\nKroz zabavne sadržaje edukativnog karaktera, građani će se moći upoznati sa naučnim dostignućima i saznati na koji način nauka i istraživanja utiču na život i promjene u okolini, saopštili su organizatori.\n“Evropska noć istraživača” pokrenuta je 2005. godine pod pokroviteljstvom FP7 programa Evropske unije i organizira se svakog posljednjeg petka u septembru, s ciljem promocije naučnih istraživanja, karijere istraživača, kao i podizanja svijesti kod šire javnosti o uticaju raznih istraživanja na svakodnevni život.\nSvake godine broj evropkih gradova u kojima se obilježava raste. Tako je 2017. godine održana u 342 grada širom Starog kontinenta, uz učešće 2.200 istraživača i više od million posjetilaca.


Voditeljka "Jutarnjeg programa" na televiziji "Hepi", Jovana Jeremić za sebe kaže da nije uštogljena i po šablonu kada je njen posao u pitanju, a takva definitivno nije ni na Instagramu.\nOna je vrlo aktivna na pomenutoj društvenoj mreži na kojoj deli šta se dešava u njenom poslovnom, ali i privatnom životu.\nJovana je sada objavila video na kojem se nalazi u sali za trening, a kako u slučaju đospođe Jeremić ništa ne može da bude uobičajno, tako ni njena oprema za trening nije kao kod svih.\nNaime, Jovana trenira u čipkastom topu ispod kojeg novi brus, a njene bujne grudi su i na treningu u prvom planu.\n-Znači sad već 10 kilograma dižem, a u početku sam jedva pet - pohvalila se Jovana, a u jednom trenutku je zavodljivo povukla svoj top rukom i pokazala previše.\nJeremićevoj se izgleda baš dopao sopstveni stajling, pa je i opalila jednu fotku u ogledalu, na kojoj se može videti kompletno njena figura, izazovni stajling i još izazovniji pogled u sali za treniranje.


Program EU za istraživanje i inovacije – Horizont Evropa – Zavod za metrologiju Crne Gore\nProgram EU za istraživanje i inovacije – Horizont Evropa\nHome/Novosti/Program EU za istraživanje i inovacije – Horizont Evropa\nPredstavnici Zavoda za metrologiju Zoran Ćetković i Jovana Vukoslavović pohađali su online obuku na kojoj je predstavljen specijalni Twinning poziv za Zapadni Balkan koji se sprovodi u okviru novog Okvirnog programa Evropske unije za istraživanje i inovacije – Horizont Evropa (2021-2027). Obuku je 6. i 8. septembra 2021. organizovalo Ministarstvo prosvjete, nauke, kulture i sporta.\nTokom obuke predstavljane su mogućnosti za istraživačke institucije koje mogu da apliciraju po specijalnom Twinning pozivu za Zapadni Balkan i na osnovu čega bi mogle da unaprijede svoje naučne i tehnološke kapacitete. Predstavljeni su i načini povezivanja institucija sa različitim istraživačkim institucijama država Evropske unje ili pridruženih članica, kao i metode iniciranja umrežavanja za razvoj inovacija i prenos naučnih vještina.\nObuku je vodio profesor Fakulteta tehničkih nauka Univerziteta u Novom Sadu Goran Stojanović koji je predstavio konkretne instrukcije za pisanje projekta, najčešće greške, kao i faktore koji utiču na prihvatanje ili odbijanje predloga projekta.\nObuku je pratilo oko 40 učesnika iz raznih institucija iz Crne Gore.


EU odobrila propise o upotrebi mobilnih telefona u avionima EU odobrila propise o upotrebi mobilnih telefona u avionima – Personal magazin\nEvropska komisija je danas odobrila propise kojima se putnicima u vazdušnom saobraćaju olakšava korišćenje mobilnih telefona tokom letova u vazdušnom prostoru Evropske unije.\nTim merama su usaglašeni tehnički zahtevi i uslovi za odobravanje korišćenja mobilnih aparata u avionima, tako da procenjenih 90 odsto putnika koji sa sobom nose ove uređaje mogu da šalju i dobijaju pozive, tekstualne poruke i da koriste i-mejl, prenele su agencije.\nVazduhoplovne kompanije koje žele da koriste takvu uslugu širom EU moći će da ponesu zahtev samo jednoj od 27 članica Unije.\n“Air France” je jedna od evropskih kompanija koja je otpočela probno pružanje takve usluge na svojim letovima.\nŠto se tiče tehničkih zahteva, za pružanje takve usluge potrebno je da letelice budu opremljene sopstvenom mobilnom mrežom, povezanom sa zemljom putem satelita tako da neće biti narušen rad instrumenata u avionima. Mobilni telefoni će moći da se koriste samo na visinama iznad 3.000 metara.\nKorišćenje Usluga mobilne komunikacije u avionima (MCA) podlegaće romingu, ali stručnjaci u Briselu ističu da će razgovori biti “znatno jeftiniji” od skupih telefonskih poziva preko satelita koje su nudile pojedine aviokompanije.\nNemačka kompanija “Lufthanza”, međutim, ne planira da odmah počne s pružanjem usluge MCA jer istraživanja pokazuju da će mnoge od njenih klijenata uznemiravati telefonski razgovori drugih putnika.\nPojedine druge kompanije razmatraju mogućnost ograničavanja te usluge na slanje i primanje tekstualnih poruka i korišćenje Interneta.\nOčekuje se da neke aviokompanije iz EU već narednih sedmica počnu s pružanjem usluga korišćenja mobilnih u avionima, koje će, međutim, i dalje biti zabranjeno pri poletanju i sletanju aviona.\nAviokompanije iz zemalja koje nisu članice EU takođe će moći da nude tu uslugu podnošenjem zahteva samo nekoj od članica Unije.\nEU odobrila propise o upotrebi mobilnih telefona u avionima was last modified: April 8th, 2008 by Redakcija\nAkcionari tužili Deutsche Telekom


Ren: Ispuniti uslove za transformaciju OHR-a\nUoči sastanka u utorak u Butmiru, evropski komesar za proširenje Oli Ren sastao se sa predsjedavajućim Vijeća ministara BiH Nikolom Špirićem.\nRazgovarano je o evropskim integracijama Bosne i Hercegovine, a Špirić je iskoristio tu priliku da Renu uruči biometrijski pasoš BiH. Na konferenciji za novinare, evropski komesar za proširenje najviše pažnje posvetio je butmirskom sastanku sa bosanskohercegovačkim političkim liderima.\nEvropski komesar za proširenje Oli Ren ponovio je kako je od suštinske važnosti da se u butmirskim razgovorima postignu određeni rezultati. Ren je rekao da Evropska unija želi da BiH postane jedan kredibilan podnosilac zahtjeva za članstvo kako u Uniju, tako i NATO.\n„Struktura zemlje mora biti jača kako bi mogla da ispuni sve one zahtjeve koje pred njom stoje. To će nam svima omogućiti da ubrzamo da građani Bosne i Hercegovine brže i lakše mogu putovati. Ako svi uslovi budu ispunjeni, onda možemo dati prijedlog da se BiH nađe na bijeloj šengen listi i bude kandidat za šengensku vizu u toku naredne godine. Prema mom mišljenju, ovu priliku ne treba propustiti. Političke vođe u ovoj zemlji bi zaista trebale oko ovoga da daju sve od sebe da to i uspije.“\nNa novinarsko pitanje o čemu će se razgovarati na sastanku u Butmiru, Ren je odgovorio:\n„Već mjesecima se vrše pripreme, vođeni su razgovori sa političkim liderima u BiH. Pomno smo saslušali sve političke vođe prije deset dana i mislim da ćemo u utorak i srijedu u toku butmirskih razgovora moći doći do nekih sporazuma koji će olakšati put BiH za podnošenje zahtjeva u Evropsku uniju.“\nEvropski komesar za proširenje nije želio da precizira detalje dokumenta kojeg su bosanskoheercegovački lideri dobili dan uoči sastanka u Butmiru. Prema njegovim riječima, ono što je važno za Evropsku uniju je da se trebaju ispuniti svi uslovi koji omogućavaju transformaciju OHR-a u Kancelariju specijalnog predstavnika EU:\n„To je jedan od uslova za status kandidata u Evropskoj uniji. Također, želimo da vidimo određene promjene u Ustavu, tako da se poboljša struktura odlučivanja u zemlji. Na taj način bi BiH mogla govoriti jednim glasom i ulaziti u pregovore s Evropskom unijom. Kada pogledamo biometrijske pasoše i neke druge stvari koje su se desile u proteklom periodu, smatramo da se uz određenu količinu političke volje može doći i do rezultata u pregovorima. Željeli bismo da isti duh preovladava u našim razgovorima i pregovorima u Butmiru, tako da bi BiH mogla da dođe prema svom cilju.“


Usvojili pa vratili autističnog dečaka, sada su pod nadzorom policije i gube sponzore | Luftika\nJutjuberka Mika Stofer je izgubila dosta pratilaca zbog odluke nje i supruga da „vrate“ dečaka kog su usvojili iz Kine, jer ima autizam.\nOva odluka dočekana je kao kontroverzna, a bračni par Mika i Džejms Stofer su se na to odlučili jer „nisu znali kakve sve posebne potrebe ima dečak“.\nKako pokazuje Jutjub analiza, Mika je izgubila skoro 16,000 „pretplatnika“, a i brojne kompanije su odlučile da raskinu sponzorstvo sa ovim internet zvezdama, piše B92.\nMeđutim, tu još nije kraj njenim problemima.\nIz kancelarije šerifa okruga Delaver, objavili su da je porodica Stofer predmet njihove istrage, odnosno da se taži gde je sada njihov usvojeni, pa „vraćeni“ sin Haksli.\n– Naša glavna briga je bezbednost tog dečaka, ali i druge dece u njihovoj porodici. Istraga je u toku, a kontaktiraćemo svu decu kako bismo se uverili da su na sigurnom – rekli su iz kancelarije šerifa.\nPodsetimo, Mika i Džejms Stofer su odlučili da ne mogu više da brinu o Haksliju, petogodišnjem dečaku sa autizmom kog su usvojili pre dve i po godine.\nOni su rekli da je dečak dat ponovo na usvajanje i da je sada sa majkom koja je medicinska radnica, koja se o njemu brine na najbolji način.\noznakeautizam jutjuberka usvajanje dece\nPriča sa srećnim krajem, Savićima će biti vraćena usvojena ćerka


Termovent na ruskom tržištu - Termovent vesti\nTERMOVENT OSVAJA RUSKO TRŽIŠTE\nPreduzeće Termovent i ruska kompanija Katod iz Novosibirska potpisali su u prisustvu potpredsednika vlade Rasima Ljajića ugovor o saradnji vredan 3,3 miliona evra\nUgovor predviđa da Termovent obavi kompletan inženjering HVAC i BMS sistema, po principu ključ u ruke, proizvodnog prostora površine 2.100 m2 namenjenog sterilnoj proizvodnji optičkih vlakana. Idejnim projektom predvidjena je izgradnja 36 čistih soba klase ISO5, ISO6 i ISO7.\nUgovor su potpisali, u prisustvu potpredsednika vlade i ministra spoljne i unutrašnje trgovine Rasima Ljajića, generalni direktor Termoventa Dušan Perović i izvršni direktor kompanije Katod, Sergej Kesaev.\nLjajić je rekao da je ugovor značajan ne samo za dve kompanije, već i sa stanovišta ukupne ekonomske i privredne saradnje između Srbije i Ruske Federacije. "Ovo je primer da se u teškim uslovima može uspešno poslovati i biti konkurentan na vrlo zahtevnom ruskom tržištu", rekao je Ljajić. Generalni direktor kompanije Termovent Dušan Perović istakao je da je ovaj ugovor najvredniji do sada za Termovent ne samo po osnovu njegove vrednosti, već i ulaska na ogromno i zahtevno tržište Ruske Federacije.\nOn je rekao da je ovo prvi posao Termoventa na ruskom tržištu, jer je ta kompanija poslednjih 12 godina pre svega radila na prostoru EU - u Holandiji, Belgiji i Francuskoj, a radila je i poslove u Abu Dabiju, sa najeminentnijem kompanijama.\nKesaev je kazao da Termovent nije prvi partner Katoda u Srbiji, kao i da im je od prvog susreta bilo jasno da je reč o ozbiljnoj kompaniji sa razvijenom tehnologijom koja će uspešno realizovati projekat.\nZavršetak projekta, odnosno puštanje sistema u rad, planiran je za april 2015. godine.


PALE: Prijava prvačića telefonom ili elektronskom poštom - FILTER\nPALE: Prijava prvačića telefonom ili elektronskom poštom\nOsnovna škola “Pale” na Palama obavijestila je roditelje da djecu doraslu za upis u prvi razred za školsku 2020/2021. godinu mogu da prijave školi od srijede, 1. aprila, do 31. maja i to isključivo putem telefona i elektronske pošte.\nU skladu sa trenutnom situacijom izazvanom virusom korona, djecu je moguće prijaviti putem telefona 057/200-170, svakim radnim danom od 9.00 do 12.00 časova, kao i elektronskim putem na mejl os194@skolers.org , saopšteno je iz ove školske ustanove.\n“Prilikom prijave potrebno je da roditelji školi daju osnovne podatke o djetetu za upis u prvi razred – ime, ime jednog roditelja, prezime, jedinstveni matični broj djeteta i njegovu adresu stanovanja”, objavljeno je na zvaničnom sajtu škole.\nRoditelji dokumentaciju potrebnu za upis djeteta ne treba da donose u školu, niti da šalju poštom, već će je dostaviti školi kada dovedu dijete na testiranje.\n“O terminima testiranja djece roditelji će biti blagovremeno obaviješteni”, navedeno je u saopštenju.\nU prvi razred osnovne škole upisuju se djeca koja zaključeno sa 31. avgustom navršavaju šest godina, a na zahtjev roditelja mogu biti upisana i djeca koja do kraja ove godine navršavaju šest godina, ukoliko komisija za upis djece u prvi razred procijeni da je dijete spremno za polazak u školu.\nTakođe, u prvi razred u izuzetnim slučajevima mogu biti upisana djeca mlađa od šest godina ili se može odgoditi upis, ukoliko komisija procijeni da je to u najboljem interesu djeteta.\nIz Osnovne škole “Pale” navode da u prvi razred može biti upisano i dijete starije od šest godina, koje zbog bolesti ili drugih razloga nije ranije upisano u školu.\nPotrebna dokumentacija za upis djeteta u prvi razred je izvod iz matične knjige rođenih za dijete – papirni oblik ili digitalni set podataka, ljekarsko uvjerenje o zdravstvenoj sposobnosti djeteta, uvjerenje o prebivalištu u papirnom obliku ili digitalni set podataka, kao i knjiga za praćenje razvoja i učenja djeteta u štampanom ili elektronskom obliku, ukoliko je dijete pohađalo predškolsku ustanovu.\nU saopštenju je istaknuto da su roditelji i staratelji djece dorasle za upis u prvi razred osnovne škole dužni da postupe prema ovom obavještenju, te odgovorni za upis djeteta u školu.\nTags: korona Pale škola\nPrethodna Učenici smješteni u “Topeksu” negativni na korona virus\nSledeća ĆOSIĆ: Spremne tri vrste karantina


Nikolićeva najavljena kandidatura - raskol ili vešta politička igra vlasti?\nI predsednik u najavio trku za drugi mandat - Tomislav Nikolić, predsednik Srbije. (AP Photo/Darko Vojinovic)\nPoslednjih 24 sata vest dana u Srbiji je da je kandidaturu za još jedan predsednički mandat najavio i aktuelni predsednik Tomislav Nikolić. Time je ujedno i otvoreno pitanje da li se time najavljuje i raskol u vladajućem vrhu pred sednicu Glavnog odbora SNS-a u peta, kao i da li je novonastala šansa za opoziciju.\nRastanak ili vešta politička igra – to je pitanje koje danas svi postavljaju u Srbiji nakon najave da će se u trku za drugi mandat uključiti i predsednik Srbije Tomislav Nikolić.\nSamo dan nakon što je vrh SNS-a odlučio da kandidat stranke bude njen lider Aleksandar Vučić, i kada se činilo da je pitanje budućeg pred-sednika stvar formalnosti koja će se završiti u prvom izbornom krugu ubedljivom pobedom aktuelnog premijera, iznenadna najava Nikolićeve kandidature čini se da je pomrsila račune svim akterima na političkoj sceni.\nZa sada se ne oglašavaju ni Vučić, ni Nikolić, ali je savetnica predsednika Stanislava Pak danas izašla u javnost sa porukom da Tomislav Nikolić protiv podela i da je spreman na dogovor. U suprotnom, najviše štete će imati sam Vučić, ali i Srbija, poručio je preko savetnice Nikolić, a Televizija N1 otkriva da je u utorak Nikolić poslao pismo Vučiću u kome mu, u zamenu za podršku na predničkim izborima, traži nazad mesto predsednika SNS i premijersku fotelju.\nIz Vlade je stigla je informacija da je najava Nikolićeve kandidature šokirala Vučića i celu Vladu, kao i da Vučić nema nameru da pozove Nikolića i da ne očekuje Nikolićev poziv, jer ga on "više ne zanima".\nI iz vrha SNS-a su krenule oštre optužbe na račun Nikolića, dok je lider SPS-a Ivica Dačića nazvao Nikolićevu kandidaturu sramnom.\nAnalitičari u Beogradu ostavljaju još prostora za dogovor politič-kog oca i sina i Nikolićevo povlačenje – s obzirom da on još nije ni potvrdio, ali ni demantovao vest da će se kandidovati na izborima.\nSa druge strane, Nikolićeva kandidatura će sigurno naneti štetu i oslabiti Vuka Jeremića i Sašu Jankovića, kandidate koje podržava opozicija.\nJeremić je na svom tviter profilu prokomentarisao aktuelnu situaciju rečima da je ovo što se dešava direktna posledica pet godina ponižavanja institucije predsednika, a Saša Janković ocenjuje da je Srbija talac frakcijskih podela, u onome što je on nazvao Srpska radikalna stranka:\n"Mi imamo Vojislava Šešelja, Tomislava Nikolića i Aleksandra Vučića, kao svojevrsne Topaloviće i svako od njih u nekom momentu kaže – hoću svoj deo, nećete da me prevarite", kaže Janković aludirajući na dijalog iz kultnog srpskog film "Maratonci trče počasni krug". "I pri tome je sasvim jasno da postoji značajan uticaj nekog stranog faktora".\n"Mi naravno to podržavamo ovaj raskol u vladajućoj koaliciji", kaže Saša Radulović iz pokreta Dosta je bilo. "Pad rejtinga SNS-a značajno dovodi u pitanje njihovu pobedu na izborima, odnosno otvara ozbiljan i veliki prostor za opoziciju da sa jednim kandidatom i pobedi na tim izborima."\nNa kraju, i lider SDS-a i bivši predsednik Srbije Boris Tadić ocenjuje da Vučić i Nikolić imaju jako malo vremena da se dogovore. Ukoliko se ne dogovore, međusobni rat će zaokupiti Vučića i Nikolića i to je šansa za opoziciju, smatra Tadić.


Asus DVD Rezač 90DD02A0-M29000 cena, cene Srbija, prodaja Beograd Novi Sad Niš\nAsus DVD Rezač 90DD02A0-M29000 cene\n1.371 din - 1.999 din\n3.192 din - 3.999 din\n4.168 din - 4.999 din\n12.600 din - 13.899 din\n3.490 din - 3.999 din\nEPonuda nije internet prodavnica već Vam omogućava da brzo i lako nađete Asus DVD Rezač 90DD02A0-M29000 po najjeftinijoj ceni. Naš cilj je da kupci budu što bolje informisani o ponudi Asus DVD Rezač 90DD02A0-M29000 na tržištu Srbije. Vrlo lako nalazite željeni proizvod za kategoriju Optički uredjaji cene, ne morate da lutate od sajta do sajta za Asus Optički uredjaji, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Asus DVD Rezač 90DD02A0-M29000 sa PRODAVCEM. EPonuda ne može da garantuje potpunu tačnost specifikacije i slika za Asus DVD Rezač 90DD02A0-M29000. Pre kupovine, podatke za Asus DVD Rezač 90DD02A0-M29000 proverite na sajtu PROIZVOĐAČA.


Galip: Crna Gora ima punu podršku Turske na putu evropskih i evroatlantskih integracija | EUME\nNaslovnica Info Press info Galip: Crna Gora ima punu podršku Turske na putu evropskih i evroatlantskih...\nGalip: Crna Gora ima punu podršku Turske na putu evropskih i evroatlantskih integracija\nMinistarka bez portfelja Marija Vučinović sastala se danas sa ambasadorom Turske u Crnoj Gori Serhatom Galipom.\nAmbasador Galip je u svom predstavljanju istakao da je njegova misija u Crnoj Gori održavanje veoma intenzivne i dobre saradnje između Crne Gore i Turske na svim poljima, a naročito u oblasti ekonomske saradnje i investicija. Galip se osvrnuo i na dosadašnje brojne investicije i ulaganja koje je Turska ostvarila u proteklom periodu u Crnoj Gori, kao i na planove za buduće investicije i projekte.\nMinistarka Vučinović je upoznala ambasadora Galipa sa svojim angažmanom u Vladi Crne Gore, kao i sa aktivnostima i inicijativama hrvatske nacionalne manjine u Crnoj Gori, uz osvrt na njihovo učešće na političkoj sceni i doprinos aktuelnim političkim pitanjima.\nAmbasador Galip je pohvalio saradnju koju manjinske stranke ostvaruju u Crnoj Gori, istakavši da Crna Gora svojom razvijenom multikulturalnošću može biti primjer u regionu.\nOn je takođe izrazio zadovoljstvo načinom na koji je u Crnoj Gori riješen status nacionalnih manjina i naglasio da Crna Gora ima punu podršku Turske na putu evropskih i evroatlantskih integracija.\nMinistarka Vučinović je u svojstvu predsjednice Savjeta za razvoj nevladinih organizacija obavjestila ambasadora Galipa o rezultatima rada tog tijela na unaprijeđivanju međusobne saradnje Vlade i civilnog sektora. Ona je informisala ambasadora i o obnavljanju regionalne inicijative koju je pokrenula Vlade Crne Gore, preko Ministarstva vanjskih poslova i evropskih integracija, o potpisivanju Sporazuma između vlada zemalja Zapadnog Balkana i Turske o unapređenju saradnje sa civilnim sektorom.\nSagovornici su se složili da su perspektive za saradnju Crne Gore i Turske veoma dobre, te da će i u buduće raditi na stvaranju što boljih uslova za realizaciju uspješnih projekata.\nKabinet ministarke bez portfelja / Služba za odnose s javnošću